Европаның велосипед баш ҡалаһы тип йөрөтөлгән Амстердамда (Нидерландтар) хатта велосипедсылар өсөн махсус ҡунаҡхана бар. Шулай уҡ ҡуртымға һыу велосипедын, велосипед-тандемды һәм хатта 8 кеше өсөн велосипедты ла алырға мөмкин. Был ҡалала велосипедтар автомобилдәргә ҡарағанда нығыраҡ таралған ҡәҙимге йөрөү сараһы. Был, башҡа ҙур ҡалалар кеүек үк, Амстердамдағы парковкалар етмәү һәм ҡиммәтләнеү менән бәйле.